Foto: IIV 2017 yil 11 iyun kuni soat 08.30larda, Toshkent shahrining Shayxontohur tumani Bunyodkor shoh ko‘chasida, noma’lum haydovchi piyodani urib yuborib yo‘l-transport hodisasi joyidan yashiringan. Bu haqda O‘zbekiston Respublikasi IIV Yo‘l harakati xavfsizligi bosh boshqarmasi xabar berdi. Hodisa oqibatida piyoda Yu.O. voqea joyida hayotdan ko‘z yumgan. Olib borilgan qidiruv va surishtiruv ishlari natijasida ushbu yo‘l-transport hodisasini, haydovchi Olmazor tumanida yashovchi, 1992 yilda tug‘ilgan Sh.A. ishonch qog‘ozisiz, akasiga tegishli “SPARK” rusumli avtomashinada sodir etganligi aniqlandi.